Dènye Nouvèl sou yon Fiziyad ki fè 17 Mò nan yon Lekòl Nan Florid, Ozetazini.
Nikolas Cruz, atakan ki touye 17 moun nan yon lise Packland la, nan sid Eta Florid, nan jounen mèkredi 14 fevriye 2018 la.
Chèf polis Konte Broward la, Scott Israel, di li konsidere atak sa a kòm "yon asasina tèrib, kòm yon zak detestab." Pandan misye Israel tap pale ak laprès, li fè konnnen atakan an te gen nan men l yon fizi AR-15 plis anpil chajè plen bal; epi pami viktim yo genyen ni timoun ni granmoun. Chèf polis l ajoute:
Pandan ankèt la t ap kontinye nan kòmansman jounen jedi a, elèv ak pwofesè bay detay tou nèf sou atakan an. Anketè yo tcheke aktivite Cruz te konn mennen sou entènèt la; yo ale fouye, pa egzanp, nan kont li genyen sou rezo sosyal yo; yo di yo dekouvri "kèk bagay ki ba yo gwo sezisman". Chèf polis Scott Israel pa bay detay; sepandan li di yo te mete Cruz deyò nan lekòl la pou endisiplin.
Anvan Gouvènè Eta Florid la, Rick Scott, t al wè viktim yo ak manm fanmi yo nan yon lopital, li te bay reyaksyon li sou atak la; li di sa k rive a "se tou senpleman yon zak mechan, se travay le mal."
Ajans nouvèl Associated Press site yon elèv ki di yo te mete Nikolas Cruz deyò nan lekòl la apre li te goumen avek boyfriend yon ansyen mennaj li; apre sa li t al enskri nan yon lòt lekòl. Daprè yon lòt elèv, atakan an te gen repitasyon kòm yon moun ki te "enstab matalman"; "yo pat dwe kite yon moun konsa gen zam nan men li ditou-ditou."
Senatè Chris Murphy (Demokrat Eta Connecticut) lonje dwèt sou Kongrè a poul di kòmkwa li ki ta responsab pou "flewo sa a ki rele fiziyad nan lekòl amerikèn yo." Misye Murphy deklare: